Vajt Soksi dva koraka bliže tituli
Navijači u Čikagu sada sa mnogo više nade očekuju titulu - koju čekaju već 88 godina. Finale se igra na četiri dobijena susreta, a u na
Dok se američka sportska javnost polako priprema za početak nadmetanja u NBA ligi, pažnja je usmerena na sve zanimljivije susrete NFL šamionata i veliko finale bejzol lige. “Home runom” Skota Podsednika pred kraj devetog ininga Čikago Vajt Soksi su došli do 7-6 ptoriv Hjustonskih Astrosa i tako poveli sa dva nula u velikom finalu profesionalne bejzbol lige - popularnog World Series-a. Više od 40 hiljada oduševljenih navijača. koji su uprkos jakoj cjelodnevnoj kiši, do posljednjeg mjesta ispunili stadion Vajt Soksa u Čikagu, sada sa mnogo više nade očekuje titulu - koju čekaju već nevjerovatnih 88 godina. Finale se igra na četiri dobijena susreta, a u naredne tri utakmice, počev od utorka, domaćin će biti Hjuston. U NFL šamionatu neki od favorita nisu imali svoje veče. Njujorški Džajantsi su u najuzbudljivijem finišu ove sezone uspjeli da ostanu neprikosnoveni na svom terenu i da pobjednom 24-23 prekinu trijumfalnu seriju Denver Bronkosa. San Dijego Čardžersi poraženi su u Filadelfiji od sve boljih Iglsa 20-17, u susretu koji je obilježio klupski rekord kvoterbeka Donovana Mek Naba i 100 tač daun u karijeri Terela Ovensa. Pitsburg je u Sinsinatiju zaustavio Benglase 27-13. Na ostalim terenima – Dalas je poražen u Sijetlu 13-10, Sveci iz Nju Orleansa doživjeli su treći uzastopni poraz, od Remsa 28-17, dok su vašingtonski Redskinsi na svom terenu deklasirali Fortinajnerse iz San Franciska 52-17. Jedini neporaženi tim i dalje su Koltsi iz Indijane. Tim predvođen kvoterbekom Pejtonom Meningom porazio je sa 38-20 Teksanse iz Hjustona, jedinu ekipu koja ove godine još nije zabilježila pobjedu.